CELEX: 32020R2097
Language: el
Date: 2020-12-15 00:00:00
Title: Κανονισμός (ΕΕ) 2020/2097 της Επιτροπής της 15ης Δεκεμβρίου 2020 για την τροποποίηση του κανονισμού (ΕΚ) αριθ. 1126/2008 για την υιοθέτηση ορισμένων διεθνών λογιστικών προτύπων σύμφωνα με τον κανονισμό (ΕΚ) αριθ. 1606/2002 του Ευρωπαϊκού Κοινοβουλίου και του Συμβουλίου όσον αφορά το Διεθνές Πρότυπο Χρηματοοικονομικής Αναφοράς 4 (Κείμενο που παρουσιάζει ενδιαφέρον για τον ΕΟΧ)

16.12.2020   
               
               
                  EL
               
               
                  Επίσημη Εφημερίδα της Ευρωπαϊκής Ένωσης
               
               
                  L 425/10
               
            
         ΚΑΝΟΝΙΣΜΟΣ (ΕΕ) 2020/2097 ΤΗΣ ΕΠΙΤΡΟΠΗΣ
         της 15ης Δεκεμβρίου 2020
         για την τροποποίηση του κανονισμού (ΕΚ) αριθ. 1126/2008 για την υιοθέτηση ορισμένων διεθνών λογιστικών προτύπων σύμφωνα με τον κανονισμό (ΕΚ) αριθ. 1606/2002 του Ευρωπαϊκού Κοινοβουλίου και του Συμβουλίου όσον αφορά το Διεθνές Πρότυπο Χρηματοοικονομικής Αναφοράς 4
         (Κείμενο που παρουσιάζει ενδιαφέρον για τον ΕΟΧ)
         Η ΕΥΡΩΠΑΪΚΗ ΕΠΙΤΡΟΠΗ,
         Έχοντας υπόψη τη Συνθήκη για τη λειτουργία της Ευρωπαϊκής Ένωσης,
         Έχοντας υπόψη τον κανονισμό (ΕΚ) αριθ. 1606/2002 του Ευρωπαϊκού Κοινοβουλίου και του Συμβουλίου, της 19ης Ιουλίου 2002, για την εφαρμογή διεθνών λογιστικών προτύπων, και ιδίως το άρθρο 3 παράγραφος 1 (1),
         Εκτιμώντας τα ακόλουθα:
         
                     (1)
                  
                  
                     Με τον κανονισμό (ΕΚ) αριθ. 1126/2008 της Επιτροπής (2) υιοθετήθηκαν ορισμένα διεθνή λογιστικά πρότυπα και διερμηνείες που υφίσταντο στις 15 Οκτωβρίου 2008.
                  
               
                     (2)
                  
                  
                     Στις 25 Ιουνίου 2020, το Συμβούλιο Διεθνών Λογιστικών Προτύπων δημοσίευσε την Παράταση της προσωρινής εξαίρεσης από την εφαρμογή του ΔΠΧΑ 9 (τροποποιήσεις στο Διεθνές Πρότυπο Χρηματοοικονομικής Αναφοράς (ΔΠΧΑ) 4 Ασφαλιστήρια Συμβόλαια).
                  
               
                     (3)
                  
                  
                     Οι τροποποιήσεις του ΔΠΧΑ 4 αποσκοπούν στην αντιμετώπιση των προσωρινών λογιστικών συνεπειών των διαφορετικών ημερομηνιών εφαρμογής του ΔΠΧΑ 9 Χρηματοοικονομικά Μέσα και του μελλοντικού ΔΠΧΑ 17 Ασφαλιστήρια Συμβόλαια. Ειδικότερα, με τις τροποποιήσεις του ΔΠΧΑ 4 παρατείνεται η ημερομηνία λήξης της προσωρινής εξαίρεσης από την εφαρμογή του ΔΠΧΑ 9 έως το 2023, προκειμένου να ευθυγραμμιστεί η ημερομηνία εφαρμογής του ΔΠΧΑ 9 με το νέο ΔΠΧΑ 17.
                  
               
                     (4)
                  
                  
                     Στον κανονισμό (ΕΕ) 2017/1988 της Επιτροπής (3) καθορίστηκε ως ημερομηνία λήξης της προαιρετικής αναβολής της εφαρμογής του ΔΠΧΑ 9 για τις οντότητες που ασκούν κυρίως ασφαλιστικές δραστηριότητες, συμπεριλαμβανομένου του ασφαλιστικού τομέα των χρηματοπιστωτικών ομίλων ετερογενών δραστηριοτήτων που εμπίπτουν στο πεδίο εφαρμογής της οδηγίας 2002/87/ΕΚ του Ευρωπαϊκού Κοινοβουλίου και του Συμβουλίου (4), η 1η Ιανουαρίου 2021.
                  
               
                     (5)
                  
                  
                     Θα πρέπει να επιτραπεί στις εν λόγω οντότητες να αναβάλουν τη χρήση του ΔΠΧΑ 9 από την 1η Ιανουαρίου 2021 έως την 1η Ιανουαρίου 2023.
                  
               
                     (6)
                  
                  
                     Κατόπιν διαβουλεύσεων με την Ευρωπαϊκή Συμβουλευτική Ομάδα για θέματα Χρηματοοικονομικής Αναφοράς, η Επιτροπή καταλήγει στο συμπέρασμα ότι οι τροποποιήσεις του ΔΠΧΑ 4 πληρούν τα κριτήρια έγκρισης που ορίζονται στο άρθρο 3 παράγραφος 2 του κανονισμού (ΕΚ) αριθ. 1606/2002.
                  
               
                     (7)
                  
                  
                     Επομένως, ο κανονισμός (ΕΚ) αριθ. 1126/2008 θα πρέπει να τροποποιηθεί αναλόγως.
                  
               
                     (8)
                  
                  
                     Τα μέτρα που προβλέπονται στον παρόντα κανονισμό είναι σύμφωνα με τη γνώμη της κανονιστικής επιτροπής λογιστικών θεμάτων,
                  
               ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
         
            Άρθρο 1
            Στο παράρτημα του κανονισμού (ΕΚ) αριθ. 1126/2008, το Διεθνές Πρότυπο Χρηματοοικονομικής Αναφοράς (ΔΠΧΑ) 4 Ασφαλιστήρια Συμβόλαια τροποποιείται σύμφωνα με το παράρτημα του παρόντος κανονισμού.
         
         
            Άρθρο 2
            Οι επιχειρήσεις και οι χρηματοπιστωτικοί όμιλοι ετερογενών δραστηριοτήτων, όπως ορίζονται στο άρθρο 2 του κανονισμού (ΕΕ) 2017/1988, εφαρμόζουν τις τροποποιήσεις που αναφέρονται στο άρθρο 1 του παρόντος κανονισμού από την 1η Ιανουαρίου 2021 για τα οικονομικά έτη που αρχίζουν την 1η Ιανουαρίου 2021 ή μεταγενέστερα.
         
         
            Άρθρο 3
            Ο παρών κανονισμός αρχίζει να ισχύει την εικοστή ημέρα από τη δημοσίευσή του στην Επίσημη Εφημερίδα της Ευρωπαϊκής Ένωσης.
         
         
            Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
            Βρυξέλλες, 15 Δεκεμβρίου 2020.
            
               
                  Για την Επιτροπή
               
               
                  Η Πρόεδρος
               
               Ursula VON DER LEYEN
            
         
         
            (1)  ΕΕ L 243 της 11.9.2002, σ. 1.
         
            (2)  Κανονισμός (ΕΚ) αριθ. 1126/2008 της Επιτροπής, της 3ης Νοεμβρίου 2008, για την υιοθέτηση ορισμένων διεθνών λογιστικών προτύπων σύμφωνα με τον κανονισμό (ΕΚ) αριθ. 1606/2002 του Ευρωπαϊκού Κοινοβουλίου και του Συμβουλίου (ΕΕ L 320 της 29.11.2008, σ. 1).
         
            (3)  Κανονισμός (ΕΕ) 2017/1988 της Επιτροπής, της 3ης Νοεμβρίου 2017, για την τροποποίηση του κανονισμού (ΕΚ) αριθ. 1126/2008 για την υιοθέτηση ορισμένων διεθνών λογιστικών προτύπων σύμφωνα με τον κανονισμό (ΕΚ) αριθ. 1606/2002 του Ευρωπαϊκού Κοινοβουλίου και του Συμβουλίου, όσον αφορά το Διεθνές Πρότυπο Χρηματοοικονομικής Αναφοράς 4 (ΕΕ L 291 της 9.11.2017, σ. 72).
         
            (4)  Οδηγία 2002/87/ΕΚ του Ευρωπαϊκού Κοινοβουλίου και του Συμβουλίου, της 16ης Δεκεμβρίου 2002, σχετικά με τη συμπληρωματική εποπτεία πιστωτικών ιδρυμάτων, ασφαλιστικών επιχειρήσεων και επιχειρήσεων επενδύσεων χρηματοπιστωτικού ομίλου ετερογενών δραστηριοτήτων και για την τροποποίηση των οδηγιών του Συμβουλίου 73/239/ΕΟΚ, 79/267/ΕΟΚ, 92/49/ΕΟΚ, 92/96/ΕΟΚ 93/6/ΕΟΚ και 93/22/ΕΟΚ και των οδηγιών του Ευρωπαϊκού Κοινοβουλίου και του Συμβουλίου 98/78/ΕΚ και 2000/12/ΕΚ (ΕΕ L 35 της 11.2.2003, σ. 1).
      
      
         
            ΠΑΡΑΡΤΗΜΑ
            Παράταση της προσωρινής εξαίρεσης από την εφαρμογή του ΔΠΧΑ 9
            
               Τροποποιήσεις στο ΔΠΧΑ 4
            
            
               Τροποποιήσεις στο ΔΠΧΑ 4 Ασφαλιστήρια συμβόλαια
            
            Τροποποιούνται οι παράγραφοι 20A, 20Ι και 20ΙΕ.
            
               Προσωρινή εξαίρεση από το ΔΠΧΑ 9
            
            
                     
                        20A
                     
                     
                        Το ΔΠΧΠ 9 αφορά τη λογιστική αντιμετώπιση των χρηματοπιστωτικών μέσων και τίθεται σε ισχύ για ετήσιες περιόδους που ξεκινούν την 1η Ιανουαρίου 2018 ή μεταγενέστερα. Ωστόσο, για έναν ασφαλιστή που πληροί τα κριτήρια της παραγράφου 20B, το παρόν ΔΠΧΑ προβλέπει μια προσωρινή εξαίρεση που επιτρέπει, αλλά δεν απαιτεί, να εφαρμόζει ο ασφαλιστής το ΔΛΠ 39 Χρηματοοικονομικά μέσα: Αναγνώριση και επιμέτρηση και όχι το ΔΠΧΠ 9 για ετήσιες περιόδους που αρχίζουν πριν από την 1η Ιανουαρίου 2023. Ένας ασφαλιστής που εφαρμόζει την προσωρινή εξαίρεση από το ΔΠΧΑ 9:
                        
                                    α)
                                 
                                 
                                    ...
                                 
                              ...
                     
                  
                     
                        20Ι
                     
                     
                        Αν η οικονομική οντότητα δεν πληροί πλέον τα κριτήρια για την προσωρινή εξαίρεση από το ΔΠΧΑ 9 συνεπεία επαναξιολόγησης (βλέπε παράγραφο 20Ζα)), η οικονομική οντότητα επιτρέπεται να συνεχίσει να εφαρμόζει την προσωρινή απαλλαγή από το ΔΠΧΑ 9 μόνον μέχρι το τέλος της ετήσιας περιόδου που άρχισε αμέσως μετά την επανεκτίμηση αυτή. Ωστόσο, η οικονομική οντότητα πρέπει να εφαρμόσει το ΔΠΧΠ 9 για τις ετήσιες περιόδους που αρχίζουν την 1η Ιανουαρίου 2023 ή μετά από αυτήν. Για παράδειγμα, αν μια οικονομική οντότητα διαπιστώσει ότι δεν πληροί πλέον τις προϋποθέσεις για την προσωρινή εξαίρεση από το ΔΠΧΑ 9 με την εφαρμογή της παραγράφου 20Ζα) στις 31 Δεκεμβρίου 2018 (το τέλος της ετήσιας περιόδου της), τότε η οικονομική οντότητα επιτρέπεται να συνεχίσει να εφαρμόζει την προσωρινή εξαίρεση από το ΔΠΧΑ 9 μόνο μέχρι τις 31 Δεκεμβρίου 2019.
                        ...
                     
                  
               
                  Προσωρινή εξαίρεση από ειδικές απαιτήσεις του ΔΛΠ 28
               
            
            
                     
                        20ΙΕ
                     
                     
                        Οι παράγραφοι 35–36 του ΔΛΠ 28 Επενδύσεις σε συγγενείς επιχειρήσεις και κοινοπραξίες απαιτούν από την οικονομική οντότητα να εφαρμόζει ενιαίες λογιστικές πολιτικές όταν χρησιμοποιεί τη μέθοδο της καθαρής θέσης. Ωστόσο, για ετήσιες περιόδους που αρχίζουν πριν από την 1η Ιανουαρίου 2023, η οικονομική οντότητα επιτρέπεται, αλλά δεν υποχρεούται, να διατηρεί τις σχετικές λογιστικές πολιτικές που εφαρμόζονται από τη συγγενή επιχείρηση ή κοινοπραξία ως εξής:
                        
                                    α)
                                 
                                 
                                    ...
                                 
                              ...